Id-Deċiżjoni tal-Kummissjoni
tas-16 ta’ Novembru 1999
li tippreskrivi l-kondizzjonijiet speċjali li jirregolaw l-importazzjoni ta’ l-prodotti tal-ħut li joriġinaw fir-Repubblika Soċjalista tal-Vjetnam
(notifikata bid-dokument numru C (1999) 3758)
(Test b’rilevanza għaż-ŻEE)
(1999/813/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tippreskrivi il-kondizzjonijiet tas-saħħa għall-produzzjoni u t-tqegħid fuq is-suq tal-prodotti tal-ħut [1], kif l-aħħar emendata bid-Direttiva tal-Kunsill 97/79/KEE [2], u b’mod partikolari l-Artikolu 11 tagħha,
Billi:
(1) Espert tal-Kummissjoni wettaq viżita ta’ spezzjoni fir-Repubblika Soċjalista tal-Vjetnam biex jivverifika l-kondizzjonijiet li taħthom il-prodotti tal-ħut huma prodotti, maħżuna u mibgħuta lill-Komunità;
(2) Id-dispożizzjonijiet tal-liġislazzjoni tar-Repubblika Soċjalista tal-Vjetnam dwar l-ispezzjoni u s-sorveljanza ta’ l-prodotti tal-ħut tista’ titqies ekwivalenti għal dawk imniżżla fid-Direttiva 91/493/KEE;
(3) Fir-Repubblika Soċjalista tal-Vjetnam iċ-"Ċentru ta’ l-Ispezzjoni tal-Ħut Nazzjonali u l-Assigurazzjoni tal-Kwalità (Nafiqacen) tal-Ministeru tas-Sajd" huwa kapaċi li jivverifika effettivament l-applikazzjoni tal-liġijiet fis-seħħ;
(4) Il-proċedura biex jinkiseb iċ-ċertifikat tas-saħħa msemmi fl-Artikolu 11(4)(a) tad-Direttiva 91/493/KEE trid ukoll tkopri d-definizzjoni ta’ mudell ta’ ċertifikat, il-ħtiġietminimi fir-rigward tal-lingwa(i) li biha għandhom isiru l-abbozzi u l-grad tal-persuna li għandha s-setgħa li tiffirmah;
(5) Skond l-Artikolu 11(4)(b) tad-Direttiva 91/493/KEE, marka għandha titwaħħal mal-pakketti tal-prodotti tal-ħut li tagħti l-isem tal-pajjiż terz u n-numru ta’ l-approvazzjoni/reġistrazzjoni ta’ l-istabbiliment, il-bastiment fabbrika, il-maħżen tat-tkessiħ jew il-bastiment friża ta’ oriġini;
(6) Skond l-Artikolu 11(4)(ċ) tad-Direttiva 91/493/KEE, lista ta’ l-istabilimenti approvati/reġistrati, bastimentifabbrikaa jew mħażen tat-tkessiħ għandha titħejja; lista ta’ bastimenti friża reġistrati skond id-Direttiva 92/48/KEE [3] għandha titħejja; dawn il-listi għandhom jitħejjew fuq il-bażi tal-komunikazzjoni min-Nafiqacen lill-Kummissjoni; hija għalhekk in-Nafiqacen li tiżgura li jitħarsu d-dispożizzjonijiet imniżżla għal dak l-iskop fl-Artikolu 11(4) tad-Direttiva 91/493/KEE;
(7) Il-Nafiqacen ipprovdiet assigurazzjonijiet uffiċjali fir-rigward tal-konformità mar-regoli mniżżla fil-Kapitolu V ta’ l-Anness li jinsab mad-Direttiva 91/493/KEE u fir-rigward tat-tħaris ta’ ħtiġiet ugwali għal dawk imniżżla minn dik id-Direttiva għall-approvazzjoni jew ir-reġistrazzjoni ta’ l-istabbilimenti, bastimenti fabbrika, mħażen tat-tkessiħ jew bastimenti friża ta’ oriġini;
(8) Il-miżuri provduti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Iċ-"Ċentru ta’ l-Ispezzjoni tal-Ħut Nazzjonali u l-Assigurazzjoni tal-Kwalità (Nafiqacen) tal-Ministeru tas-Sajd" għandu jkun l-awtorità kompetenti tar-Repubblika Soċjalista tal-Vjetnam biex jivverifika u jiċċertifika l-prodotti tal-ħut u akwakulturi mal-ħtiġiet tad-Direttiva 91/493/KEE.
Artikolu 2
Prodotti tal-ħut u akwakulturi li ġejjin mir-Repubblika Soċjalista tal-Vjetnam għandhom jħarsu l-kondizzjonijiet li ġejjin:
1. Kull konsenja trid tkun akkumpanjata minn ċertifikat oriġinali numerat tas-saħħa, debitament mimli, iffirmat, datat u magħmul minn paġna waħda skond il-mudell fl-Anness A hawn mehmus;
2. il-prodotti jridu jiġu minn stabbilimenti, bastimenti fabbrika, mħażen tat-tkessiħ jew bastimenti friża reġistrati approvati elenkati fl-Anness B hawn meħmus;
3. ħlief fil-każ ta’ prodotti ffriżati tal-ħut bl-imnut u maħsuba għall-manifattura ta’ ikel priservat, il-pakketti kollha jrid ikollhom il-kelma "Vjetnam" u n-numru ta’ l-approvazzjoni/reġistrazzjoni ta’ l-istabbiliment, bastimentfabbrika, maħżen tat-tkessiħ jew bastiment friża ta’ oriġini f’ittri li ma jitħassrux.
Artikolu 3
1. Ċertifikati msemmija fl-Artikolu 2(1) għandhom jitħejjew f’ta’ l-inqas lingwa uffiċjali waħda ta’ l-Istat Membru fejn jitwettqu l-verifiki.
2. Iċ-ċertifikati jrid ikollhom l-isem, il-kapaċità u l-firma tar-rappreżentant tan-Nafiqacen u t-timbru uffiċjali ta’ dan ta’ l-aħħar f’kulur differenti minn dak ta’ firem oħra.
Artikolu 4
Din id-Deċiżjoni hija ndirizzata lill-Istati Membri.
Magħmula fi Brussel, fis-16 ta’ Novembru 1999.